.no

.no Նորվեգիայի վերին մակարդակի ազգային դոմենն է, որի գոտում գրանցումներ կատարողը նորվեգական պետական Uninett Norid AS ընկերությունն է: Վերջինս, ինչպեսև իր մայր ընկերությունը՝ UNINETT-ը, գտնվում է Տրոնդհայմում և պատկանում է Նորվեգիայի կրթության և հետազոտությունների նախարարությանը: Norid-ը գործում է ամերիկյան IANA ընկերության հետ կնքված պայմանագրի համաձայն և կառավարվում է նաև Նորվեգիայի փոստի և հեռահաղորդակցության վարչության կողմից:

 Պատմություն և վիճակագրություն 
Ազգային դոմեյնի ստեղծման տարեթիվ է համարվում 1983 թվականը: Դրա գոտում առաջինը գրանցվել են Նորվեգիայի հեռահաղորդակցության վարչության (tor.nta.no) և Օսլոյի համալսարանի համակարգչային գիտությունների ամբիոնի (ifi.uio.no) հասցեները: 1991-1992 թվականներին բոլոր պետական համալսարաններն ու քոլեջները միացան ինտերնետին և ստացան դոմեյնային անուններ, ինչը գրանցումների բում առաջացրեց: 1995 թվականին արդեն գրանցվել էր հազարերորդ անունը: Սկզբնական շրջանում գործում էին գրանցման բարդ կանոններ, որոնք կազմակերպությանը թույլ էին տալիս գրանցել միայն մեկ դոմեյնային հասցե: 2001 թվականին գրանցման կանոնները ազատականացվեցին, և դա գրանցումների երկրորդ ու մինչ օրս ամենանշանակալին համարվող բումի հանգեցրեց: Երրորդ բումը տեղի ունեցավ 2004 թվականի փետրվարին, երբ թույլատրվեց նորվեգերենին բնորոշ նիշերի (æ-ի, ø-ի, å-ի և 20 այլ գրանիշերի) օգտագործումը: 2011 թվականի հունվարին գրանցվեց 500.000-րդ դոմեյնը: 2012 թվականի նոյեմբերի 1-ի դրությամբ գրանցվել էր 557.991 դոմեյն:

 Նորվեգական այլ դոմեյններ 
1997 թվականից Norid-ը պատասխանատու է նաև .bv և .sj դոմեյնների համար, որոնք Բուվե, Շպիցբերգեն և Յան Մայեն կղզիների վերին մակարդակի դոմեյններն են: Դրանք ներկա պահին չեն օգտագործվում: Այդուհանդերձ՝ .bv և .sj դոմեյններով անունները կարող են ի պահ թողնվել ապագայում օգտագործելու համարNorid Uninett — The .bv and .sj top level domains  :

 Ծանոթագրություններ 

 Գրականություն 

 Արտաքին հղումներ 
 IANA .no whois տեղեկություն 
 Norid դոմեյնների գրանցամատյանի պաշտոնական կայք
 .no դոմեյնների քանակական վիճակագրություն

no

sv:Toppdomän#N